stanford-oval/wikipedia huggingface dataset:
ทรู บิวตี้

| ทรู บิวตี้ |
| --- | --- |
ภาพผู้เข้าแข่งขันฤดูกาลที่ 1
ประเภท: เรียลลิตี้
แสดงนำ: โนเล มาริน   เชอเรียล เทียก์   วาเนสซ่า มินนิลโล
ประเทศแหล่งกำเนิด: สหรัฐ
จำนวนตอน: 8
การผลิต
ผู้อำนวยการผลิต: ไทรา แบงส์
ผู้อำนวยการสร้าง: แอชตัน คูตเชอร์
ความยาวตอน: 60 นาที
ออกอากาศ
เครือข่าย: ABC
ออกอากาศ: 5 มกราคม ค.ศ. 2009 (2009-01-05) – 19 กรกฎาคม ค.ศ. 2010 (2010-07-19)
การแสดงที่เกี่ยวข้อง
อเมริกาส์เน็กซต์ท็อปโมเดล
ทรู บิวตี้ (อังกฤษ: True Beauty) เป็นรายการเรียลลิตี้โชว์ที่ทำการค้นหาว่าผู้เข้าแข่งขันคนใดงดงามที่สุดทั้งจากภายนอกและภายใน จากผู้เข้าแข่งขันวัยหนุ่มสาวทั้งสิ้น 10 คน เพื่อชิงเงินรางวัล 100,000 เหรียญ และได้ลงนิตยสาร People ฉบับคนรูปงาม 100 คน ผู้เข้าแข่งขันจะทราบเพียงว่านี่เป็นการแข่งขันโดยตัดสินจากความงามภายนอกเท่านั้น เป็นผลงานการสร้างร่วมกันระหว่าง Tyra Banks และ Ashton Kutcher เริ่มออกอากาศครั้งแรกที่อเมริกาวันที่ 5 มกราคม พ.ศ. 2552
ข้อมูลการออกอากาศ > The Science of Beauty

ออกอากาศ : 5 มกราคม พ.ศ. 2552
ในการแข่งครั้งแรก ผู้เข้าแข่งขันได้ถูกพาไปพบกับแพทย์ผู้เชี่ยวชาญในเรื่องความงาม เพื่อที่จะถูกตีค่า “คะแนนความงาม” ออกมาเป็นตัวเลข แต่สิ่งที่ผู้เข้าแข่งขันไม่รู้ก็คือ ในห้องมีกล้องซ่อนเอาไว้เพื่อดูว่าพวกเขาได้แอบดูข้อมูลส่วนตัวของผู้เข้าแข่งขันคนอื่นๆ รึเปล่า  หลังจากที่ทำการวัดค่าความงามออกมาเป็นตัวเลขมาตรฐานแล้ว กรรมการได้มาบอกความหมายของค่าตัวเลขว่า คะแนนความงามที่มากกว่า 85 และ 95 หมายถึงอะไร ซึ่งคะแนนของโจเอลและบิลลี่เท่ากับ 95 แอชลี่ย์  ซีเจ และลอร่าเท่ากับ 94 เรย์เท่ากับ 92 จูเลียและโมนิกเท่ากับ 91 ส่วนเชลซีและฮาดีเลียกลายเป็นสองคนสุดท้ายที่อาจจะต้องตกรอบ
ผู้แข่งขันที่กลายเป็นสองคนสุดท้ายได้ถูกพาไปทำการทดสอบที่เปรียบเสมือนฟางเส้นสุดท้ายในการได้อยู่ต่อ โดยที่พวกเธอจะได้พบกับนักแสดงของทีมงานที่กำลังพยายามจะเดินเข้าไปในอาคารแต่มือทั้งสองถือถาดใส่กาแฟอยู่เต็มไปหมด และสุดท้ายฮาดีเลียต้องตกรอบเนื่องจากการกระทำของเธอที่ถูกบันทึกไว้ในกล้อง เช่นการแอบดูแฟ้มประวัติของซีเจในขณะทำการแข่งขัน และการที่ไม่ให้ความช่วยเหลือนักแสดงของทีมงานที่ถือถาดกาแฟหน้าตึก
ผู้ชนะการแข่งขัน  : โจล และ บิลลี่
สองคนสุดท้าย : เชลซี และ ฮาดีเลีย
ผู้ถูกคัดออก : ฮาดีเลีย
ข้อมูลการออกอากาศ > Million Dollar Look

ออกอากาศ : 12 มกราคม พ.ศ. 2552
ในสัปดาห์นี้ผู้เข้าแข่งขันได้ถูกแบ่งเป็น 3 ทีม และถูกส่งไปที่ถนนเมลโรส  เพื่อเลือกซื้อเสื้อผ้าและรองเท้าสำหรับแต่งไปงานเลี้ยง โดยแต่ละกลุ่มจะได้เงินกันเพียงทีมละ 100 ดอลล่าห์เท่านั้น โดยในแต่ละทีมแรกจะแบ่งเป็น บิลลี่ ลอร่า จูเลีย  ทีมที่สองแบ่งเป็น แอชลี่ย์ ซีเจ เชลซี และทีมสุดท้ายมี โจล เรย์ และโมนิก  
แอชลี่ย์กับซีเจ หาเสื้อด้วยการหลอกคนที่ผ่านไปมาให้หลงเชื่อว่าพวกเขารวบรวมเสื้อผ้าไปบริจาคเพื่อการกุศล เชลซีรู้สึกไม่สบายใจกับการหลอกลวงและไม่ขอเข้าร่วมด้วย ภายหลังซีเจรู้สึกผิดจึงเลิกที่จะหลอกลวงคนอื่น แต่แอชลี่ย์ยังคงทำต่อไป  การทดสอบที่แท้จริงในครั้งนี้ก็คือการทดสอบดูว่าผู้เข้าแข่งขันจะมีใจเอื้อเฟื้อพอที่จะบริจาคเงินการกุศลให้กับนักแสดงที่ปลอมตัวเป็นคนรับบริจาคเงินเพื่อโรคมะเร็งเด็กหรือไม่ ผู้เข้าแข่งขันเกือบทุกคนผ่านการทดสอบนี้ยกเว้นเชลซี แอชลี่ย์ โมนิก และเรย์
ที่งานเลี้ยง กรรมการจะให้คะแนนการแต่งกายของผู้เข้าแข่งขันด้วยป้ายราคา โดยจะพิจารณาจากสไตล์การแต่งตัวและการกระทำทั้งหมดในการแข่งขันบนถนนเมลโรส แลผู้ชนะคือบิลลี่ซึ่งได้ป้ายราคา 1 ล้านดอลล่าห์ และเงินในการเดินช็อปปิ้งอีก 5 พันดอลล่าห์  โจล ได้ป้ายราคา 750,000 ดอลล่าห์  จูเลีย 5 แสนดอลล่าห์  ลอร่า 1 แสนดอลล่าห์ อนิก 1 หมื่นดอลล่าห์  เรย์  1 พันดอลล่าห์  เชลซี 75 ดอลล่าห์ และสองคนสุดท้ายก็คือ แอชลีย์กับซีเจ คนละ 10 ดอลล่าห์
ระหว่างทางไปหอแห่งความงาม ซีเจ กับแอชลี่ย์จะต้องพบกับการทดสอบสุดท้าย  โดยจะมีกล้องซ่อนแอบดูอยู่ว่าพวกเขาจมีน้ำใจพอที่จะช่วยคนที่จักรยานล้มหรือไม่  ซีเจให้ความช่วยเหลือในขณะที่แอชลีย์ได้แต่ยืนมองเฉย ดังนั้นเธอจึงต้องตกรอบเพราะการกระทำของเธอที่ผ่านๆ มาทุกอย่าง ไม่ว่าจะเป็นการโกหกหลอลวงบนถนนเมลโรส ไม่มีความเอื้อเฟื้อที่จะบริจาคเงิน และสุดท้ายไม่ให้ความช่วยเหลือคนที่จักรยานล้ม
ผู้ชนะการแข่งขัน  : บิลลี่
สองคนสุดท้าย : แอชลีย์ และ ซีเจ
ผู้ถูกคัดออก : แอชลีย์
ข้อมูลการออกอากาศ > Beauty in Motion

ออกอากาศ : 19 มกราคม พ.ศ. 2552
ผู้เข้าแข่งขันที่ได้ถูกแบ่งออกเป็นสองทีมเพื่อถ่าย “ภาพการเคลื่อนไหว” เหล่าคนงามได้ถูกส่งไปโรงยิมเพื่อถ่ายรูปขณะเล่นกีฬาชนิดต่างๆ และถ้าทีมไหนทำภาพถ่ายออกมาไม่ดี หัวหน้าทีมจะต้องรับผิดชอบด้วยการไปหอความงามด้วยกันทันที ซึ่งแต่ละคนจะต้องถ่ายภาพขณะเล่นกีฬาชนิดต่างๆ ดังนี้
| ผู้เข้าแข่งขัน | กีฬา |
| --- | --- |
โจล: คาราเต้
ลอร่า: เทนนิส
บิลลี่: บาสเก็ตบอล
จูเลีย: วอลเลย์บอล
ซีเจ: เทนนิส
โมนิค: คาราเต้
เชลซี: วอลเลย์บอล
เรย์: บาสเกตบอล
แต่สิ่งนึงที่ผู้เข้าแข่งขันไม่รู้ก็คือการทดสอบที่แท้จริงคือ นักแสดงของทีมงานที่แฝงตัวเข้าไปเป็นฝ่ายจัดการเสื้อผ้าจะต้องแกล้งทำเป็นมีวันที่เลวร้าย และคอยดูปฏิกิริยาของผู้เข้าแข่งขันทั้งหมด และมีเพียงจูเลียกับซีเจเท่านั้นที่ผ่านการทดสอบ
หลังจากถ่ายภาพแล้วคณะกรรมการได้วิจารณ์รูปของแต่ละคนและตัดสินให้โมนิคมีภาพที่แย่ที่สุด และเธอกับซีเจจะต้องเดินทางไปรับคำตัดสินที่หอความงาม
และการทดสอบสุดท้ายที่หอความงามก็คือ นักแสดงของทีมงานจะแกล้งทิ้งขวดลงบนถนน ซึ่งมีเพียงซีเจเท่านั้นที่เก็บขวดไปทิ้งลงถังขยะ ในขณะที่โมนิคเดินผ่านไปอย่างไม่สนใจ และโมนิคต้องตกรอบเพราะการกระทำที่ผ่านๆ มาของเธอ
ผู้ชนะการแข่งขัน  : ลอร่า, จูเลีย, โจล และบิลลี่
สองคนสุดท้าย : โมนิก และ ซีเจ
ผู้ถูกคัดออก : โมนิก
ข้อมูลการออกอากาศ > Timeless Beauty

ออกอากาศ : 26 มกราคม พ.ศ. 2552
ผู้ชนะการแข่งขัน  : โจล
สองคนสุดท้าย : บิลลี่ และ ซีเจ
ผู้ถูกคัดออก : ซีเจ
ข้อมูลการออกอากาศ > Natural Beauty

ออกอากาศ : 2 กุมภาพันธ์ พ.ศ. 2552
ผู้ชนะการแข่งขัน  : บิลลี่
สองคนสุดท้าย : เชลซี และ โจล
ผู้ถูกคัดออก : เชลซี
ข้อมูลการออกอากาศ > Get Fit

ออกอากาศ : 9 กุมภาพันธ์ พ.ศ. 2552
ผู้ชนะการแข่งขัน  : โจล
สองคนสุดท้าย : เรย์ และ ลอร่า
ผู้ถูกคัดออก : เรย์
ข้อมูลการออกอากาศ > Red Carpet Mamas

ออกอากาศ : 16 กุมภาพันธ์ พ.ศ. 2552
ผู้ชนะการแข่งขัน  : บิลลี่
สองคนสุดท้าย : โจล และ ลอร่า
ผู้ถูกคัดออก : ลอร่า
ข้อมูลการออกอากาศ > Finale

ออกอากาศ : 23 กุมภาพันธ์ พ.ศ. 2552
ผู้ชนะเลิศ  : จูเลีย
รองชนะเลิศ : โจล
อันดับที่ 3 : บิลลี่
ผู้เข้าแข่งขัน

| ชื่อ | อาชีพ | บ้านเกิด | ถูกคัดออก |
| --- | --- | --- | --- |
| จูเลีย แอนเดอร์สัน | นางงาม (นางงามไร่องุ่น, นางงามเท็กซัส) | ดัลลาส, เท็กซัส | ผู้ชนะเลิศ |
| โจล รัช | พนักงานขายซอฟต์แวร์ | แทมป้า, ฟลอรินด้า | รองชนะเลิศ |
| บิลลี่ เจฟเฟอรี่ | เจ้าของร้านขายยาวิตามิน | เลวิสตัน, ไอดาโฮ | รองลำดับที่ 2 |
| ลอร่า ลี ซิอาน่า | นางแบบชุดว่ายน้ำ | สเตเท่น ไอซ์แลด์,  นิวยอร์ก | ตอนที่ 7 |
| เรย์ เซ็ธส์ | จิตกร | ซานดิเอโก้, แคลิฟอร์เนีย | ตอนที่ 6 |
| เชลซี บูช | นางแบบ, นักร้อง | เบรนท์วู๊ด, เทนเนสซี่ | ตอนที่ 5 |
| ซีเจ มิลเลอร์ | เจ้าของร้านกาแฟบาริสต้า | ลอสแอนเจลิส, แคลิฟอร์เนีย | ตอนที่ 4 |
| โมนิก ซานติเอโก้ | นักศึกษาปริญญาโท | นิวยอร์ก, นิวยอร์ก | ตอนที่ 3 |
| แอชลี่ย์ มิเชลสัน | นักออกแบบ | โรเชสเตอร์, นิวยอร์ก | ตอนที่ 2 |
| ฮาดีเลีย ซาเอด | พนักงานต้อนรับ | มินเนียโพลิส, มินเนียโพลิส | ตอนที่ 1 |
สรุปผลการแข่งขัน

| ผู้เข้าแข่งขัน | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 |
| --- | --- | --- | --- | --- | --- | --- | --- | --- |
| จูเลีย | ผ่าน | ผ่าน | ชนะการแข่ง | ผ่าน | ผ่าน | ผ่าน | ผ่าน | ชนะเลิศ |
| โจล | ชนะการแข่ง | ผ่าน | ชนะการแข่ง | ชนะการแข่ง | สองคนสุดท้าย | ชนะการแข่ง | สองคนสุดท้าย | รองชนะเลิศอันดับ 1 |
| บิลลี่ | ชนะการแข่ง | ชนะการแข่ง | ชนะการแข่ง | สองคนสุดท้าย | ชนะการแข่ง | สองคนสุดท้าย | ชนะการแข่ง | รองชนะเลิศอันดับ 2 |
| ลอร่า | ผ่าน | ผ่าน | ชนะการแข่ง | ผ่าน | ผ่าน | สองคนสุดท้าย | ตกรอบ |  |
| เรย์ | ผ่าน | ผ่าน | ผ่าน | ผ่าน | ผ่าน | ตกรอบ |  |  |
| เชลซี | สองคนสุดท้าย | ผ่าน | ผ่าน | ผ่าน | ตกรอบ |  |  |  |
| ซีเจ | ผ่าน | สองคนสุดท้าย | สองคนสุดท้าย | ตกรอบ |  |  |  |  |
| โมนิก | ผ่าน | ผ่าน | ตกรอบ |  |  |  |  |  |
| แอชลีย์ | ผ่าน | ตกรอบ |  |  |  |  |  |  |
| ฮาดีเลีย | ตกรอบ |  |  |  |  |  |  |  |
ผู้ที่ชนะเลิศการแข่งขัน
ผู้ชนะการแข่งขันประจำสัปดาห์และได้สิทธิคุ้มกันไม่ต้องตกรอบ
ผู้ที่ไม่ได้ชนะการแข่งขันแต่คะแนนมากพอที่จะผ่านเข้ารอบ
ผู้เข้าแข่งขันที่กลายเป็นสองคนสุดท้ายและมีโอกาสถูกคัดออก
ผู้ที่ถูกคัดออกจากการแข่งขัน
แหล่งข้อมูลอื่น

เว็บไซต์อย่างเป็นทางการ เก็บถาวร 2009-07-02 ที่ เวย์แบ็กแมชชีน (อังกฤษ)
True Beauty@the Internet Movie Database (อังกฤษ)
ทอมัส แอนดรูส์

| ทอมัส แอนดรูส์ |
| --- | --- |
แอนดรูส์ ใน ค.ศ. 1911
เกิด: ทอมัส แอนดรูส์ จูเนียร์ 7 กุมภาพันธ์ ค.ศ. 1873(1873-02-07) คอมเบอร์ เทศมณฑลดาวน์ ประเทศไอร์แลนด์
เสียชีวิต: 15 เมษายน ค.ศ. 1912(1912-04-15) (39 ปี) มหาสมุทรแอตแลนติก
สาเหตุเสียชีวิต: การอับปางของเรือ ไททานิก
สัญชาติ: บริติช
อาชีพ: ช่างต่อเรือ
มีชื่อเสียงจาก: หัวหน้านักออกแบบของอาร์เอ็มเอส ไททานิก
คู่สมรส: เฮเลน ไรลีย์ บาร์เบอร์ (สมรส 1908)
บุตร: 1 คน
ญาติ: ไวเคานต์ไพรรี (ลุง)  เจ. เอ็ม. แอนดรูส์ (พี่ชาย)  เซอร์ เจมส์ แอนดรูส์ บารอนที่ 1 (น้องชาย)
ทอมัส แอนดรูส์ จูเนียร์ (อังกฤษ: Thomas Andrews Jr.; 7 กุมภาพันธ์ ค.ศ. 1873 – 15 เมษายน ค.ศ. 1912) เป็นนักธุรกิจและช่างต่อเรือชาวอังกฤษ เขาเป็นกรรมการผู้จัดการและหัวหน้าแผนกร่างแบบของบริษัทต่อเรือฮาร์แลนด์แอนด์วูลฟฟ์ (Harland and Wolff) ในเมืองเบลฟาสต์ ประเทศไอร์แลนด์
เขาเป็นสถาปนิกที่รับผิดชอบแผนสำหรับเรือเดินสมุทรอาร์เอ็มเอส ไททานิก (RMS Titanic) และเสียชีวิตไปพร้อมกับคนอื่น ๆ อีกกว่า 1,500 คนเมื่อเรืออับปางในระหว่างการเดินทางครั้งแรก
ทอมสันส์กาเซลล์

| ทอมสันส์กาเซลล์ |
| --- | --- |

ทอมสันส์กาเซลล์ ในอุทยานแห่งชาติเซเรงเกติในแทนซาเนีย
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Antilopinae
สกุล:: Eudorcas
สปีชีส์:: E.  thomsonii
ชื่อทวินาม
Eudorcas thomsonii (Günther, 1884)

ชื่อพ้อง
 Gazella thomsonii Günther, 1884
ทอมสันส์กาเซลล์ (อังกฤษ: Thomson’s gazelle; ชื่อวิทยาศาสตร์: Eudorcas  thomsonii) เป็นกาเซลล์ชนิดหนึ่งในวงศ์ Antilopinae ในวงศ์ใหญ่ Bovidae โดยได้รับการตั้งชื่อเพื่อเป็นเกียรติแก่โจเซฟ ทอมสัน นักสำรวจชาวสกอต
ทอมสันส์กาเซลล์จัดเป็นแอนทิโลปขนาดเล็ก ลำตัวยาวประมาณ 1 เมตร หางยาวประมาณ 25 เซนติเมตร มีความสูงจากพื้นถึงไหล่ประมาณ 70 เซนติเมตร ขนเป็นสีน้ำตาลอมเหลืองมีแถบสีดำพาดอยู่ทั้งสองข้างของลำตัว ขนที่บริเวณท้องเป็นสีขาว หางมีสีดำ มีเขาทั้งตัวผู้และตัวเมีย แต่เขาของตัวเมียจะเล็กและสั้นกว่าตัวผู้ น้ำหนักเต็มที่อยู่ที่ประมาณ 20-40 กิโลกรัม
พบกระจายพันธุ์ทั่วไปในบริเวณภาคตะวันออกของทวีปแอฟริกา เช่น เคนยา, แทนซาเนีย
มีพฤติกรรมชอบอยู่รวมเป็นฝูงขนาดใหญ่ตามทุ่งหญ้าที่หญ้าไม่สูงมากนักหรืออยู่ตามทุ่งโล่งที่มีพุ่มไม้ขึ้นกระจัดกระจาย
เป็นสัตว์ที่ปราดเปรียวโดยสามารถวิ่งได้เร็วถึง 80 กิโลเมตรต่อชั่วโมง เมื่อแรกเกิด ลูกทอมสันส์กาเซลล์จะหมอบซ่อนตัวอยู่ในพงหญ้า โดยแม่จะแวะมาให้นมเป็นระยะ ประมาณ 5-6 วัน จนกว่าจะแข็งแรงพอที่จะวิ่งตามฝูงได้ และจะเริ่มผสมพันธุ์เมื่ออายุได้ประมาณ 8-9 เดือน มีระยะตั้งท้องนาน 5.5-6 เดือน ออกลูกได้ปีละ 2 ครั้ง ครั้งละ 1 ตัว  ทอมสันส์กาเซลล์มีนิสัยการกินแบบเดียวกับสัตว์ในวงศ์ Bovinae มากกว่าการกินใบไม้พุ่มแบบสัตว์ในวงศ์ Caprinae มีประสิทธิภาพการเปลี่ยนอาหารหยาบเป็นเนื้อสูง
ในธรรมชาติ ทอมสันส์กาเซลล์จะตกเป็นเหยื่อของสัตว์กินเนื้ออยู่เสมอ ๆ เช่น สิงโต, เสือดาว, เสือชีตาห์ หรือไฮยีนา เป็นต้น
ในประเทศไทย ทอมสันส์กาเซลล์กำลังจะเป็นสัตว์เศรษฐกิจชนิดใหม่ จากการสนับสนุนโดยกรมปศุสัตว์ให้เกษตรกรได้เลี้ยง
แหล่งข้อมูลอื่น

ข้อมูลที่เกี่ยวข้องกับ Eudorcas thomsonii ที่วิกิสปีชีส์
ทอมัส ลอว์เรนซ์

| เซอร์ ทอมัส ลอว์เรนซ์ |
| --- | --- |
ภาพเหมือนตนเองของ ทอมัส ลอว์เรนซ์ ค.ศ. 1788
เกิด: 13 เมษายน ค.ศ. 1769(1769-04-13) บริสตอล, อังกฤษ
เสียชีวิต: 7 มกราคม ค.ศ. 1830(1830-01-07) (60 ปี) ลอนดอน อังกฤษ
สัญชาติ: อังกฤษ 
มีชื่อเสียงจาก: จิตรกร
ขบวนการ: ศิลปะจินตนิยม
เซอร์ ทอมัส ลอว์เรนซ์ (อังกฤษ: Thomas Lawrence) เป็นจิตรกรเอกชาวอังกฤษและเป็นผู้อำนวยการคนที่สี่ของราชบัณฑิตยสถานศิลปะ
เขาเกิดในบริสตอลและเริ่มวาดภาพในเมืองดีไวซิส ซึ่งบิดาของเขามีกิจการโรงแรมอยู่ที่นั่น เมื่ออายุได้สิบขวบจึงย้ายไปอาศัยยังเมืองบาธ ซึ่งที่นั่นเขาหารายได้โดยการขายภาพเขียนดินสอสี เมื่ออายุได้สิบแปดจึงย้ายไปยังกรุงลอนดอนและกลายเป็นจิตรกรลือชื่ออย่างรวดเร็วด้วยภาพวาดสีน้ำมัน จนเขาได้รับไว้วางพระราชหฤทัยให้วาดภาพของพระนางชาร์ลอตต์ในปี ค.ศ. 1790 หลังจากนั้นเขาได้รับแต่งตั้งให้เข้าไปอยู่ในราชบัณฑิตยสถานศิลปะในปี ค.ศ. 1791 และกลายเป็นสมาชิกเต็มตัวในปี ค.ศ. 1704 ในช่วงเวลานี้เขากลายเป็นจิตรกรเอกของประเทศที่หาใครเทียบมิได้ไปจวบจนสิ้นชีวิตเขา ในช่วงสงครามนโปเลียนเขาถูกส่งตัวไปยังชาติพันธมิตรต่าง ๆ เพื่อวาดภาพผู้บัญชาการทหารในสมัยนั้นเพื่อนำภาพไปประดับในโถงวอเตอร์ลู พระราชวังวินด์เซอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทอมัส ลอว์เรนซ์
Thomas Lawrence: Regency Power and Brilliance เก็บถาวร 2020-09-21 ที่ เวย์แบ็กแมชชีน exhibition at the National Portrait Gallery
Thomas Lawrence exhibition catalogs
"Gainsborough's forgotten rival is recognised at last" Jerome Taylor, The Independent, 5 August 2010
ทอมมี่ ลี โจนส์

| ทอมมี่ ลี โจนส์ |
| --- | --- |

สารนิเทศภูมิหลัง
เกิด:  (1946-09-15) 15 กันยายน ค.ศ. 1946 (78 ปี) ทอมมี่ ลี โจนส์ ซานซาบา เท็กซัส
คู่สมรส: Katherine "Kate" Lardner (1971-1978) Kimberlea Cloughley (1981-1996) Dawn Laurel (2001-ปัจจุบัน)
ปีที่แสดง: 1970 - ปัจจุบัน
รางวัล
ออสการ์: Best Supporting Actor   1993 The Fugitive
เอมมี: Outstanding Lead Actor in a Limited Series or a Special   1983 The Executioner's Song
ลูกโลกทองคำ: Best Supporting Actor - Motion Picture   1994 The Fugitive
ทอมมี่ ลี โจนส์ (อังกฤษ: Tommy Lee Jones) เกิดเมื่อวันที่ 15 กันยายน ค.ศ. 1946 เป็นนักแสดงชายชาวอเมริกัน
ประวัติ

ทอมมี่ ลี โจนส์เกิดที่ซานซาบา เท็กซัส สหรัฐอเมริกา เขาจบการศึกษาจากมหาวิทยาลัยฮาวาร์ดด้วยผลการเรียนระดับเกียรตินิยมในปี 1969  ซึ่งเขาเคยมีเพื่อนร่วมห้องชื่อ อัล กอร์ รองประธานาธิบดีของสหรัฐฯ เขายังเป็นอดีตนักโปโลแชมเปี้ยนในระดับอาชีพอีกด้วย หลังจากเรียนจบเขาขึ้นแสดงละครเวทีเรื่อง A Patriot for Me และได้แสดงภาพยนตร์เป็นครั้งแรกในปีต่อมา ในเรื่อง Love Story หลังจากนั้น โจนส์ได้บทนำเป็นครั้งแรก ในหนังแคนาเดียนที่ไม่ค่อยโด่งดังนัก เรื่อง Eliza’s Horoscope (1975) ต่อมาเขาได้แสดงในหนังมินิซีรีส์ทางโทรทัศน์ เรื่อง The Amazing Howard Hughes ในบทโฮเวิร์ด ฮิวจ์ส ซึ่งทำให้เขามีชื่อเสียงไปทั่วประเทศ ต่อมาเขาได้แสดงใน เรื่อง The Executioner’s Song (1982) ในบทฆาตกรชื่อ แกรี่ กิลมอร์ ซึ่งทำให้เขาได้รับรางวัลเอ็มมี
เขามีผลงานทั้งในโทรทัศน์และภาพยนตร์ โดยผลงานทางโทรทัศน์ที่โดดเด่นที่สุดของเขา เป็นมินิซีรีส์เรื่อง Lonesome Dove (1989) ซึ่งทำให้เขาได้การเสนอชื่อเข้าชิงรางวัลเอ็มมี่อีกครั้ง หลังจากที่เขาได้รับการเสนอชื่อเข้าชิงรางวัลออสการ์ผู้แสดงสมทบชายยอดเยี่ยม จากบทบาทการแสดงของเขาใน JFK (1991) ของผู้กำกับ โอลิเวอร์ สโตน แต่ไม่ได้รับรางวัลจนอีกสองปีถัดมาก็ได้รับรางวัลลูกโลกทองคำ จากการรับบทเป็น แซม เจอราร์ด ในเรื่องThe Fugitive (1993)
ผลงานต่อ ๆ มาของเขามีความหลากหลายไม่ว่าจะเป็นเรื่อง Natural Born Killers บท ไท ค็อบบ์ ผู้เป็นฮีโร่เบสบอลในเรื่อง Cobb, บทนายทหารยศร้อยเอกผู้กำลังเผชิญปัญหา ใน Blue Sky, บททนายความรัฐบาลกลาง ใน The Client และบทมือระเบิดโรคจิต ใน Blown Away เขายังมีผลงานฟอร์มยักษ์หลายเรื่องอย่างเรือ่ง Batman Forever (1995) ในบท ทูเฟซ หรือแม้แต่ในบทชายชุดดำในเรื่อง Men in Black (1997) ที่ทำรายได้อย่างดีและมีภาคต่อใน Men in Black II
ทอมมี ฮิลฟิเกอร์

ทอมมี ฮิลฟิเกอร์ในปี ค.ศ. 2009
โทมัส เจคอบ ฮิลฟิเกอร์ (อังกฤษ: Thomas Jacob Hilfiger, เกิด 24 มีนาคม ค.ศ. 1951) เป็นนักออกแบบแฟชันชาวอเมริกัน ผู้ก่อตั้งบริษัททอมมี ฮิลฟิเกอร์
ประวัติ

ฮิลฟิเกอร์เกิดที่เมืองเอลมีรา (Elmira)ในรัฐนิวยอร์ก ในครอบครัวชาวไอร์แลนด์ที่นับถือศาสนาคริสต์ นิกายโรมันคาทอลิก ฮิลฟิเกอร์เป็นลูกคนที่สองจากพี่น้องทั้งหมดเก้าคน ชีวิตในวัยเด็กฝันอยากจะเป็นนักออกแบบ ในปี พ.ศ. 2512 ขณะที่ยังเรียนอยู่ชั้นมัธยม เขาเริ่มอาชีพขายกางเกงยีนส์ขาบาน 20 ตัวด้วยเงิน 150 ดอลลาร์ เมื่อมีอายุ 18 ปี ฮิลฟิเกอร์เรียนรู้ด้วยตัวเองด้วยการก่อตั้งร้าน เดอะ พีเพิล เพลส ในนิวยอร์ก แต่เนื่องจากร้านนั้นไม่ได้มียอดขายตามที่ตั้งเป้าและไม่มีใครสนใจแล้ว อีก 7 ปีต่อมา เดอะ พีเพิล เพลส ได้ล้มละลายลง
หลังจากนั้นในปี พ.ศ. 2527 ฮิลฟิเกอร์ได้ก่อตั้ง ทอมมี ฮิลฟิเกอร์ ขึ้นมา เขาเริ่มวางจำหน่ายชุดเสื้อผ้าสำหรับผู้ชายที่โดดเด่นของเขาเป็นครั้งแรกในปี พ.ศ. 2527 เสื้อที่มีกระดุมติดที่ปก ผ้าฝ้ายเนื้อหยาบ และเสื้อผ้าแบบคลาสสิกอื่น ๆ ที่เขานำมาปรับปรุงให้ทันสมัยได้รับการตอบรับทันทีจากผู้บริโภค และสร้างยอดขายได้ถึง 11 ล้านดอลลาร์ในเวลาไม่ถึง 2 ปี ปัจจุบันชุดเสื้อผ้าของเขาประกอบด้วยผลิตภัณฑ์ประเภทต่าง ๆ ที่เหมาะกับความต้องการในการดำเนินชีวิตของผู้บริโภคที่ทันสมัย แบรนด์ทอมมี ฮิลฟิเกอร์ ได้กลายเป็นสัญลักษณ์แห่งจิตวิญญาณของอเมริกันแท้ ๆ และยังคงได้รับการยกย่องให้เป็นหนึ่งในยี่ห้อที่เป็นที่ยอมรับกันมากที่สุดระดับโลก
ในปี พ.ศ. 2522 ฮิลฟิเกอร์ย้ายเข้ามาอยู่ในนครนิวยอร์กเพื่อดำเนินอาชีพเป็นนักออกแบบแฟชัน เขาได้แนะนำเสื้อผ้าชุดใหม่ที่โดดเด่นชุดแรกของเขาในปี พ.ศ. 2527 หลังจากนั้นก็ได้ขยายผลิตภัณฑ์และการจัดจำหน่ายออกไป รวมถึงออกผลิตภัณฑ์เสื้อผ้าบุรุษ เสื้อผ้าสตรี เสื้อผ้ายีนส์ เสื้อผ้าเด็ก ผลิตภัณฑ์ต่าง ๆ ที่เกี่ยวเนื่องกันที่ได้รับอนุญาต น้ำหอม และเครื่องประดับบ้านด้วย
เขายังได้รับอีกหลายรางวัลจาก FiFi Awards ซึ่งเป็นรางวัลที่มีชื่อเสียงที่สุดในวงการน้ำหอม เดือนพฤศจิกายน พ.ศ. 2545 เขาได้รับรางวัลนักออกแบบนานาชาติแห่งปีจากนิตยสารจีคิวในเยอรมนี และในเดือนเดียวกันนั้นเอง
แหล่งข้อมูลอื่น

เว็บไซต์อย่างเป็นทางการ เก็บถาวร 2008-12-19 ที่ เวย์แบ็กแมชชีน
ทอมบอย

ทอมบอย (อังกฤษ: Tomboy) หรือ ทอม หมายถึงเด็กผู้หญิงที่แสดงออกซึ่งลักษณะหรือพฤติกรรมบางประการซึ่งถูกมองว่าเป็นบทบาททางเพศของเด็กผู้ชาย รวมไปถึงการสวมใส่เสื้อผ้าของผู้ชายและเข้ารวมกิจกรรมซึ่งโดยธรรมชาติแล้ว มีหลายวัฒนธรรมมองว่าเป็นของผู้ชายเท่านั้น
ประวัติ

ในอดีต ทอมบอยเคยถูกจำกัดความโดยรูปแบบการแต่งกายที่เป็นเพศหญิงน้อยกว่าปกติ รวมไปถึงการสวมใส่เสื้อผ้าสำหรับผู้ชาย รวมไปถึงการมีแรงคล่องแคล่วมากกว่าผู้หญิงอื่น นอกจากนี้ มักมีความโดดเด่นตรงที่แสดงความสนใจอย่างมากในด้านวิทยาศาสตร์และเทคโนโลยี ในปัจจุบัน เนื่องจากการมีอยู่ทั่วไปของเสื้อผ้าหญิงเดิม เช่น ชุดกระโปรง เสื้อและกระโปรงได้ลดลงในหมู่ผู้หญิงตะวันตก ความแตกต่างนี้ได้เข้ามาเป็นส่วนหนึ่งของพฤติกรรมมากขึ้นเรื่อย ๆ การได้รับความนิยมเพิ่มขึ้นของการจัดกีฬาผู้หญิงและกิจกรรมซึ่งแต่เดิมเคยจัดให้เฉพาะผู้ชายเท่านั้น ได้รับการยอมรับอย่างกว้างขวางในปัจจุบัน จึงมีผลกระทบต่อคำว่า "ทอมบอย" น้อยลง
มีความแตกต่างระหว่างทอมบอยและเลสเบี้ยน คือ ในขณะที่ทอมบอยมากคนจะแสดงความเป็นเลสเบี้ยนในช่วงวัยรุ่นหรือวัยผู้ใหญ่ แต่การแสดงพฤติกรรมเพศชายไม่ใช่ตัวบ่งชี้รสนิยมทางเพศของผู้นั้นอย่างแท้จริง
ในช่วงประวัติศาสตร์ ทอมบอยได้ต่อสู้กับการประณามโดยเชื่อว่าเป็นเลสเบี้ยนหรือถูกกล่าวหาว่าต้องการเป็นผู้ชาย ฐานคติทั้งสองนี้ได้รับการพิสูจน์ว่าไม่เป็นความจริงโดยจิตวิทยายุคคริสต์ศตวรรษที่ 21 ซึ่งได้สร้างสภาพปกติของประสบการณ์ทอมบอยในหมู่เด็กผู้หญิงในทุกลักษณะ อย่างไรก็ตาม ในหลายกรณี ระยะทอมบอยเป็นการแสดงให้เห็นอย่างแรกของการผจญภัยชีวิตที่มีทั้งสองเพศ
นักวิชาการเพศ จูดิธ ฮัลเบอร์สตัม ค้นพบว่าในขณะที่การท้าทายบทบาททางเพศมักจะได้รับความยินยอมในเด็กผู้หญิง แต่ผู้ใหญ่และวัยรุ่นที่แสดงพฤติกรรมเพศชายมักจะได้รับการปราบปรามและลงโทษ
สำหรับประเทศไทยตั้งแต่โบราณถึงยุค 80 ตอนต้น สรรพนามแบบชาวบ้านที่ใช้เรียกผู้หญิงที่ทำตัวเป็นผู้ชายโดยเด่นชัดทั้งจากการแต่งตัวและลักษณะท่าทางจะเรียกว่า กระเทียม ซึ่งคล้องจองพ้องเสียงกับสรรพนามว่า กะเทย ที่ใช้เรียกผู้ชายที่ทำตัวเป็นผู้หญิงโดยเด่นชัด สำหรับสาเหตุที่คนไทยสมัยก่อนนำคำว่า กระเทียม มาใช้เป็นสรรพนามเรียก ก็เนื่องมาจากลักษณะของกลีบกระเทียมมีลักษณะคล้ายหรือเหมือนกับ อวัยวะเพศหญิง นั่นเอง ต่อมาในยุค 80 ตอนปลาย นิยมใช้สรรพนามทับศัพท์ภาษาต่างประเทศว่า ทอมบอย ซึ่งมีที่มาจากภาพยนตร์ต่างประเทศที่เข้ามาฉายในประเทศไทยในยุคนั้น
ดูเพิ่ม

ผู้ชายข้ามเพศ หญิงที่แปลงเพศหรือข้ามเพศมาเป็นชาย
ทอม โบรคอว์

| ทอม โบรคอว์ Tom Brokaw |
| --- | --- |
โบรคอว์ ในปี พ.ศ. 2558
เกิด: โทมัส จอห์น โบรคอว์ 6 กุมภาพันธ์ พ.ศ. 2483 (84 ปี) เว็บสเตอร์, รัฐเซาท์ดาโกตา, สหรัฐ
สัญชาติ: สหรัฐ
ศิษย์เก่า: มหาวิทยาลัยแห่งรัฐเซาท์ดาโคตา (ศิลปศาสตรบัณฑิต)
อาชีพ: ผู้ประกาศข่าวทางโทรทัศน์ ผู้เขียน
ปีปฏิบัติงาน: พ.ศ.2503-2564
นายจ้าง: เอ็นบีซี (2509-2564)
Notable credit: ผู้ร่วมประกาศข่าวทูเดย์โชว์ (2519–2524) ผู้ประกาศข่าวเอ็นบีซีไนต์ลีนิวส์ (2525–2547) ผู้สื่อข่าวพิเศษของ ฝ่ายข่าวเอ็นบีซี (2547–2564) พิธีกรรายการมีทเดอะเพรส  (2551)
วาระ: ผู้ประกาศข่าว เอ็นบีซีไนต์ลีนิวส์
ผู้ดำรงตำแหน่งก่อน: จอห์น แชนเซลเลอร์
ผู้สืบตำแหน่ง: ไบรอัน วิลเลี่ยม
คู่สมรส: เมเรดิธ ออลด์ (สมรส 1962)
บุตร: 3
ลายมือชื่อ

โทมัส จอห์น โบรคอว์ (อังกฤษ: Thomas John Brokaw; เกิดเมื่อวันที่ 6 กุมภาพันธ์ พ.ศ. 2483) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงเดอะทูเดย์โชว์ ร่วมกับ เจน พอลลีย์ ตั้งแต่ปี พ.ศ. 2519-2524 ต่อมาเป็นผู้ประกาศข่าวในช่วงข่าวภาคค่ำทางสถานีโทรทัศน์เอ็นบีซีติดต่อกันเป็นเวลา 22 ปีติดต่อกันตั้งแต่ปี พ.ศ. 2525–2547. ในทศวรรษที่ผ่านมา เขาทำหน้าที่เป็นผู้ประกาศข่าวในช่วงสุดสัปดาห์ของรายการตั้งแต่ปี พ.ศ. 2516-2519 เขาเป็นคนเดียวที่ได้เป็นพิธีกรรายการข่าวหลักของเอ็นบีซี ทั้ง 3 รายการ ได้แก่ เดอะทูเดย์โชว์, เอ็นบีซีไนต์ลีนิวส์ และ มีทเดอะเพรส ในระยะสั้นๆ ก่อนหน้านี้เขาเคยดำรงตำแหน่งนักข่าวพิเศษสำหรับฝ่ายข่าวเอ็นบีซี
เป็นคู่แข่งของ ปีเตอร์ เจนนิงส์ จากฝ่ายข่าวเอบีซี และ แดน เรเธอร์ จากฝ่ายข่าวซีบีเอส แล้ว โบรคอว์ ยังเป็นหนึ่งใน "ผู้ประกาศข่าวบิ๊กทรี" ของสหรัฐฯ ในช่วงยุค 80s, 90s และ 2000s ตอนต้น ทั้งสามคนเป็นผู้ประกาศข่าวภาคค่ำของเครือข่ายของตนมานานกว่า 20 ปี
ประวัติ

โบรคอว์ เกิดในเมืองเว็บสเตอร์ รัฐเซาท์ดาโคตา เป็นบุตรชายของ ยูเจนเนีย “จีน” (สกุลเดิม : คอนลีย์; พ.ศ. 2460–2554), ซึ่งทำงานด้านการขายและเป็นเจ้าหน้าที่ไปรษณีย์ และ แอนโทนี่ ออร์วิลล์ “เรด” โบรคอว์ (พ.ศ. 2455–2525) เขาเป็นลูกคนโตในจำนวนลูกชายทั้งสามคน (พี่ชายชื่อวิลเลียมและไมเคิล) และตั้งชื่อตามปู่ทวดของเขา โทมัส คอนลีย์.
พ่อของเขาเป็นทายาทของผู้อพยพชาวอูเกอโนต์ เบอร์กอน และแคทเธอรีน (สกุลเดิม : Le Fèvre) โบร์การ์ด และแม่ของเขาเป็นชาวไอริชอเมริกัน ปู่ทวดของเขา ริชาร์ด พี. โบรคอว์ ก่อตั้งเมืองบริสตอล เซาท์ดาโกตา และบ้านโบรคอว์ โรงแรมเล็กๆ และโครงสร้างแห่งแรกในบริสตอล
พ่อของโบรคอว์ เป็นหัวหน้างานก่อสร้างให้กับคณะวิศวกรกองทัพบก เขาทำงานที่คลังอาวุธยุทโธปกรณ์แบล็คฮิวส์ (BHOD) และช่วยสร้างเขื่อนป้อมแรนดัลล์ งานของเขามักต้องการให้ครอบครัวต้องตั้งถิ่นฐานใหม่ทั่วเซาท์ดาโคตาในช่วงวัยเด็กของโบรคอว์ ครอบครัวโบรคอว์ อาศัยอยู่ช่วงสั้นๆ ในบริสตอล อิกลู (ชุมชนที่อยู่อาศัยเล็กๆ ของ BHOD) และพิกส์ทาวน์ ก่อนที่จะมาตั้งถิ่นฐานในแยงก์ตัน ซึ่งโบรคอว์เข้าเรียนในโรงเรียนมัธยมปลาย
ในฐานะนักเรียนมัธยมปลายที่เข้าเรียนที่โรงเรียนมัธยมแยงก์ตัน โบรคอว์ เป็นหัวหน้า เซาท์ดาโคตา อเมริกัน ลีเจียน บอยส์ สเตท และในฐานะนั้นเขาได้ร่วมกับ โจ ฟอสส์ ผู้ว่าการรัฐเซาท์ดาโคตา ในขณะนั้นไปที่นิวยอร์กซิตี้เพื่อปรากฏตัวร่วมกันในรายการเกมโชว์ทางทีวี นี่จะเป็นจุดเริ่มต้นของความสัมพันธ์อันยาวนานกับฟอสส์ ซึ่งโบรคาวจะได้แสดงในหนังสือของเขาเกี่ยวกับทหารผ่านศึกในสงครามโลกครั้งที่สอง เรื่องเดอะเกรทเตสท์ เจเนเรชั่น ในเวลาต่อมา โบรคอว์ยังกลายเป็นสมาชิกคณะกรรมการที่ปรึกษาของ สถาบันโจฟอสส์ อีกด้วย
แหล่งข้อมูลเพิ่มเติม

ข้อมูลการออกสื่อ บน ซี-สแปน
ทอม โบรคอว์ ที่อินเทอร์เน็ตมูวีเดตาเบส
โบรคอว์ (ซ้าย) ทักทายผู้มาเยือนเขื่อนกาวินส์ พอยท์ส คนที่ 20,000 ในปี พ.ศ. 2501 โบรคอว์เป็นไกด์นำเที่ยวที่นั่น
ทอมัส เบิร์ก

| --- | --- |

ข้อมูลส่วนบุคคล
ชื่อเต็ม: ทอมัส เบิร์ก
สัญชาติ:  อเมริกัน
เกิด:  (1875-01-15) 15 มกราคม ค.ศ. 1875 (149 ปี)
เสียชีวิต: 14 กุมภาพันธ์ ค.ศ. 1929(1929-02-14) (54 ปี)
กีฬา
ประเทศ: สหรัฐอเมริกา
กีฬา: กรีฑา
ข้อมูลล่าสุดวันที่ 14 มกราคม 2015
| เหรียญรางวัล> กรีฑาชาย.ตัวแทนของ  สหรัฐ.กีฬาโอลิมปิก |
| --- | --- | --- |
|  |  1896 เอเธนส์  | 100 เมตร |
|  |  1896 เอเธนส์  | 400 เมตร |
ทอมัส เอดมันด์ "ทอม" เบิร์ก (อังกฤษ: Thomas Edmund "Tom" Burke; 15 มกราคม ค.ศ. 1875 – 14 กุมภาพันธ์ ค.ศ. 1929) เป็นนักกรีฑาชาวอเมริกัน เขาได้รับเหรียญทองจากโอลิมปิกฤดูร้อน 1896 เป็นครั้งแรกในการแข่งขันกรีฑารายการ 100 เมตรและ 400 เมตร
แหล่งข้อมูลอื่น

Profile at Sports-Reference.com เก็บถาวร 2011-04-04 ที่ เวย์แบ็กแมชชีน
ทอม เดวีส์ (นักฟุตบอลเกิด พ.ศ. 2541)

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ทอมัส เดวีส์
วันเกิด:   (1998-06-30) 30 มิถุนายน ค.ศ. 1998 (26 ปี)
สถานที่เกิด:  ลิเวอร์พูล, อังกฤษ
ส่วนสูง:  1.80 m (5 ft 11 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เอฟเวอร์ตัน
หมายเลข:  26
สโมสรเยาวชน
2008–2016:  เอฟเวอร์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2016– |  เอฟเวอร์ตัน |  135 |  (6) |
ทีมชาติ
| 2013–2014 |  อังกฤษ อายุไม่เกิน 16 ปี |  9 |  (1) |
| 2014–2016 |  อังกฤษ อายุไม่เกิน 17 ปี |  18 |  (0) |
| 2016– |  อังกฤษ อายุไม่เกิน 18 ปี |  4 |  (0) |
| 2016– |  อังกฤษ อายุไม่เกิน 19 ปี |  2 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 พฤศจิกายน ค.ศ. 2021
ทอมัส "ทอม" เดวีส์ (อังกฤษ: Thomas "Tom" Davies) เกิดเมื่อวันที่ 30 มิถุนายน ค.ศ. 1998 เป็นนักฟุตบอลชาวอังกฤษปัจจุบันเล่นให้กับเอฟเวอร์ตัน ในตำแหน่งกองกลาง
ประวัติ

เดวี่ส์เกิดเมื่อวันที่ 30 มิถุนายน ค.ศ. 1998 เป็นชาวเมือง ลิเวอร์พูล โดยกำเนิดและมีศักดิ์เป็นหลานของ อลัน วิทเทิล อดีตนักฟุตบอลของเอฟเวอร์ตันชุดคว้าแชมป์ดิวิชัน 1 (เดิม) ฤดูกาล 1969–70